**ЈП „3.СЕПТЕМБАР“**

**НОВА ВАРОШ,Карађорђева 114**

**ПИБ 101977908**

**ПРОГРАМ ПОСЛОВАЊА ЗА**

 **ЈП „3.СЕПТЕМБАР“**

**НОВА ВАРОШ ЗА 2019. ГОДИНУ**

**пословно име**: Јавно предузеће за комуналну делатност „3.СЕПТЕМБАР“

**седиште:** НОВА ВАРОШ,Карађорђева 114

**претежна делатност:** скупљање,пречишћавање и дистрибуција воде

**матични број:** 07210426

**ПИБ:** 101977908

**ЈББК:** 82463

**надлежни орган јединице локалне самоуправе:**

ОПШТИНА НОВА ВАРОШ

(децембар 2018.год.)

САДРЖАЈ:

1. **ОСНОВНИ ПОДАЦИ О ЈП „3.СЕПТЕМБАР“ НОВА ВАРОШ**
2. **ОРГАНИЗАЦИОНА СТРУКТУРА – ШЕМА**
3. **ОСНОВ ЗА ИЗРАДУ ГОДИШЊЕГ ПРОГРАМА ПОСЛОВАЊА ЗА 2019. ГОДИНУ**
4. **КАПАЦИТЕТИ ПРЕДУЗЕЋА**
5. **ПЛАН ФИЗИЧКОГ ОБИМА УСЛУГА ПО ДЕЛАТНОСТИМА**
6. **ФИНАНСИЈСКИ ПОКАЗАТЕЉИ ЗА 2019. ГОДИНУ**
7. **ПОЛИТИКА ЗАРАДА И ЗАПОШЉАВАЊА**
8. **ИНВЕСТИЦИЈЕ**
9. **ЗАДУЖЕНОСТ**
10. **ПЛАНИРАНА ФИНАНСИЈСКА СРЕДСТВА ЗА НАБАВКУ ДОБАРА, УСЛУГА И РАДОВА ЗА ОБАВЉАЊЕ ДЕЛАТНОСТИ, ТЕКУЋЕ И ИНВЕСТИЦИОНО ОДРЖАВАЊЕ И СРЕДСТВА ЗА ПОСЕБНЕ НАМЕНЕ**
11. **ЦЕНЕ**
12. **ПРИЛОЗИ:**
* **Биланс успеха за период 01.01.-31.12.2018.године**
* **Биланс успеха за период 01.01.-31.12.2019.год.по кварталима**
* **Субвенције и остали приходи из буџета**
* **Трошкови запослених,план и реализација 2018. и план 2019.год. по кварталима**
* **Структура запослених по секторима/организационим јединицама**
* **Планирана стурктура запослених**
* **Динамика запошљавања**
* **Исплаћена маса за зараде ,број запослених и просечна зарада по месецима за 2018.год.Бруто 1 и план за 2019.годину**
* **План обрачуна и исплате зарада за 2019.год.са разликом уплате у буџет РС**
* **Кредитна задуженост**
* **Планирана финансијска средства за набавку добара,радова и услуга**
* **План капиталних улагања**
* **Средства за посебне намене**
1. ***ОСНОВНИ ПОДАЦИ О ЈП „3.СЕПТЕМБАР“ НОВА ВАРОШ***

**Кратак историјат од оснивања и статусне промене које су вршене у току пословања предузећа ЈП "3.Септембар" Нова Варош**

По први пут ово предузеће је основано као **Комунално предузеће "3.септембар"** Нова Варош одлуком Народног одбора градске општине среза Златарског број 504 од 19.01.1953.године.

Од наведеног датума почиње пословање предузећа које је у току времена претрпело одређене промене у складу са законским одредбама које су то условљавале.

Комунално предузеће је организовано као **Радна организација за комуналне делатности "3.септембар"** Нова Варош и уписано под бр.Фи.1434/78 од 14.12.1978 године код Привредног суда у Ужицу.

Након тога долази до организовања **Јавног предузећа за комуналне делатности, становање, грађевинско земљиште и путеве "3.септембар" п.о. Нова Варош** уписно код Привредног суда у Ужицу под бројем Фи.232/90 од 05.04.1990.године.

Усклађивањем са Законом о предузећима и Законом о јединственој класификацији делатности организује се **Јавно предузеће за комуналне делатности "3.септембар"** Нова Варош уписано у регистар Привредног суда Ужице под бројем Фи.197/2000 од 24.03.2000.године.

Задња промена је извршена након утврђене обавезе превођења у регистар АПР када је **Јавно предузеће за комуналне делатности "3.септембар"** Нова Варош извршило превођење код АПР под бројем БД 19763/2005 од 13.06.2005. са којим статусом и данас послује.

Јавна предузећа имају посебан значај,пре свега јер представљају специфичан облик предузећа која,у обављању своје делатности имају одговорност како према јавности тако и према оснивачу.Једна од специфичности пословања јавних предузећа је израда годишњег Програма пословања који је изабран као својеврстан метод контроле пословања предузећа.

Предузеће послује под пословним именом: Јавно предузеће за комуналне делатности „3.СЕПТЕМБАР “ Нова Варош.

Скраћено пословно име: ЈП „3.Септембар“.

Седиште ЈП „3.Септембaр“ је у Новој Вароши, адреса: Карађорђева 114.

Матични број: 07210426

Порески идентификациони број (ПИБ): 101977908

ПДВ број Предузћа: 136394858

Сајт: www.jp3septembar.rs

Маил адреса: 3.septembar@mts.rs, 3.septembar@gmail.com, info@jp3septembar.rs

Пословање ЈП „3.Септембар“ Нова Варош је дефинисано ближе *Одлуком о организовању јавног предузећа за комуналне делатности „3.Септембар“ Нова Варош*,број 06-204/2000-01 од 10.03.2000.године,а његово пословање је усклађено са *Законом о јавним предузећима* (Сл.гл.РС бр.15/2016) и *Законом о комуналним делатностима* (Сл.гл.РС бр.88/11 и 104/2016).

Основне делатности ЈП „3.Септембар“ Нова Варош су:

* Скупљање,пречишћавање и дистрибуција воде,
* Прикупљање и одвођење отпадних канализационих вода,
* Прикупљање и одвожење комуналног неопасног оптада.
* Као и друге поверене комуналне делатности Одлуком о комуналним делатностима на територији општине Нова Варош број:06-115/10/2017-02 од 16.11.2017.године.

Предеузеће све своје расположиве материјалне,техничке и кадровске потенцијале ставља у сврху задовољења потреба наших корисника,трудећи се при томе да пружене комуналне услуге буду квалитетне,благовремене и економски прихватљиве.Задовљство наших корисника,осниовача и запослених је приоритет у пословању,који се трудимо да подигнемо на што већи ниво.

1. ***ОРГАНИЗАЦИОНА СТРУКТУРА – ШЕМА***

ЈП 3.Септембар“ је основано као јединствена пословна и економска целина. Предузеће послове из своје надлежности обавља у складу са *Законом о јавним предузећима* (Сл.гл.РС бр.15/2016) и *Законом о комуналним делатностима* (Сл.гл.РС бр.88/11 и 104/2016).

Надзор над пословањем, обавља Надзорни одбор, где су два члана представници оснивача и један члан као представник запослених, и то:

* Верољуб Боранијашевић,дипл.правник– Председник Надзорног одбора,именован од стране Скупштине општине Нова Варош, Решењем број: 06-37/2/216-02 од 07.11.2016.године.
* Мирољуб Шапоњић,дипл.маш.инг. – члан, именован од стране Скупштине општине Нова Варош, Решењем број 06-115/40/2017-02 од 23.11.2017.године.
* Зоран Миросављевић дипл.пољ.инг. - члана Надзорног одбора испред запослених, именован од стране Скупштине општине Нова Варош, Решењем број: 06-28/21-2016-02 од 30.03.2017.године.
* Директор Предузећа – Сузана Шуљагић,дипл.економиста, именована од стране Скупштине општине Нова Варош, Решењем број: 06-47/39/2016-02 од 26.12.2016.год.

Сам посао се извршава кроз следеће секторе:

* РЈ ''Водовод и канализација'',
* РЈ ''Чистоћа и Механизација'',
* Сектор економских и општих послова

Достављамо табелу са бројем запослених по секторима,број систематизованих радних места,број запослених по кадровској евиденцији,њихову школску спрему,број запослених на дан 31.12.2018.год. и план броја запослених у 2019.години.Одлуком локалне самоуправе која је у складу са Уредбом Владе РС о максималном броју запослених на неодређено време, Предузеће може да има 56 запослених на неодређено време.

**Макро шема функције управљања и руковођења Предузећа.**



1. ***ОСНОВ ЗА ИЗРАДУ ГОДИШЊЕГ ПРОГРАМА ПОСЛОВАЊА ЗА 2019. ГОДИНУ***

Зaкoнoм o jaвним прeдузeћимa („Сл. гл. РС” бр. 15/2016) измeђу oстaлoг, прoписaнa je oбaвeзa свих jaвних прeдузeћa дa дoнoсe гoдишњe прoгрaмe пoслoвaњa.Дeфинисaнa су и питaњa кoja сe гoдишњим прoгрaмoм oбaвeзнo рaзрaђуjу, прoписaн je рoк зa њeгoвo дoнoшeњe. За јавна предузећа обавезно доношење годишњег програма пословања је на снази већ више од 10 година,годишњи програм локалног јавног предузећа се више не доставља на адресе надлежних Министарстава већ само оснивачу јавног предузећа – јединици локалне самоупрaве.

Годишњи програм локалних јавних предузећа, на предлог директора, усваја Надзорни одбор јавног предузећа, а по Закону надлежни орган једи­нице локалне самоуправе - Скупштина општине,на овај документ даје сагласност. Програм се, дакле, сматра донетим тек када на њега сагласност да оснивач.

Годишњи програм пословања Предузећа,у складу са чланом 60. *Закона о јавним предузећима,* садржи и раз­рађује следећеобласти пословања:

* планиране изворе прихода и позиције расхода по наменама,
* планиране набавке,
* план инвестиција,
* планирани начин расподеле добити ,односно планирани начин покрића губитка,
* елементе за целовито сагледавање политике цена производа и услуга,
* план зарада и запошљавања,
* критеријуми за коришћење средстава за помоћ,спортске активности,пропаганду и репрезентацију.

 Приликом израде Програма за 2019.годину Предузеће се руководи општим начелима која важе при изради било ког плана а то су реалност и опрезност.Програм пословања је документ који дефинише тренутну позицију предузећа,будуће циљеве и задатке организације,стратегије и акционе планове за постизање тих циљева.Као важан документ садржи прецизне актуелне податке и реалистична предвиђања за будућност,те стога представља комбинацију стратешког,комерцијалног,оперативног,инвестиционог и финансијског плана.

1. ***КАПАЦИТЕТИ ПРЕДУЗЕЋА***

 ЈП „3.Септембар“ Нова Варош да би квалитетно испунило поверене послове производње и испоруке воде и одвода отпадних вода на коришћењу има следећу комуналну инфраструктуру:

1. **Изворишта**: Лакомица, Гачево врело, Црно врело, Мукића Јама
2. **Филтерска постројења**: Центар, Шапоњића врело, Шопот
3. **Резервоари:** Мукића Јама, Бријежђа, Вионик 1 и 2, Махала, Милановац, Воћњак, Панорама, Бабића Брдо, Дрмановићи
4. **Резервоар и постројење:** МЗ Бурађа,извориште Перишта,МЗ Горња Бистрица итвориште Чесме,
5. **Путокси:** Центар,Петловац- Браношевац, Златар код виле „Јелене“.

Дужина главног довода 19 км, дужина разводне мреже 64 км. Дужина канализационе мреже 25 км, дужина колектора 2 км.

У току 2018.године Предузеће је прузело и део реконструисаног водовода у Драглици,извориште Врело.

У табели бр.1 је приказан возни парк Предузећа,којим можемо поверене послове да одрадимо благовремено и квалитетно,овде пре свега мислимо на прикупљање и одвожење отпада из града и неколико околних села, до депоније која је удањена 18 км од Нове Вароши,затим летње и зимско одржавање града по Уговору са оснивачем по расписаним тендерима,као и прикупљање,сепарацију,лагеровање и након тога продају рециклабирног отпада у оквиру рециклажног центра у складу са важећим законском регулативом о кретању отпада и лиценцом коју имамо.

 ***Табела број 1*** – ***Преглед старосне структуре и стања возног парка***

|  |  |  |  |  |
| --- | --- | --- | --- | --- |
| *Редни број* | *Врста возила* | *Број возила* | *Просечна старост* | *Марка возила (ком)* |
| 1 | **2** | **3** | **4** | **5** |
| 1 | Аутосмећар  | 3 | 6 | Mercedes(1) ,Iveko(2)  |
| 2 | Аутоподизач  | 1 | 21 | Mercedes(1) |
| 3 | Аутоцистерна  | 1 | 31 | Fap(2) |
| 4 | Теретно возило | 4 | 18 | Fap(3), Fiat(1) |
| 5 | Утоваривач  | 2 | 7 | JCB(1) |
| 6 | Багер  | 1 | 17 | JCB (1) MINI |
| 7 | Путничко возило | 2 | 9 | Lada NIVA(2) |
| 8 | Виљушкар  | 1 | 4 | LINDE 2т носивости |
|  | **У К У П Н О:** | **14** |  |  |

 Предузеће је од оснивача добило на кришћење путничко возило DACIA SANDERO и на тај начин смо решили дугогодишњи проблем око недостајања адекватног путничког возила.

Предузеће на коришћењу има и пословни простор где је смештена линија за рециклажу отпада чији је максимални капацитет линије за балирање 2 тоне дневно,максимални радни притисак пресе за балирање је 25 тона.

 Зграда на млечној пијаци је део комуналних објеката које користи и њима управља Предузеће као и згрда пекаре.Од фебруара месеца 2016.год. у надлежности предузећа је и градско гробље на локацији Коцељ,а надлежност предузећа је израда гробних места и одржавање гробља.

1. ***ПЛАН ФИЗИЧКОГ ОБИМА УСЛУГА ПО ДЕЛАТНОСТИМА***

 Ово поглавље садржи натуралне показатеље о физичком обиму услуга, које су се извршиле у текућој 2018. години, по појединим делатностима,као и финасијски приказ услуга које је Предузеће остварило, са планом активности за наредну 2019.годину,како у смислу планираних мерљивих количина услуга, тако и финансијских ефеката од истих.

 Сви приходи су планирани на основу важеће одлуке о ценама на коју је сагласност дао оснивач – општина Нова Варош.

***2 – Остварени физички обим активности за 2018.годину***

|  |  |  |  |  |
| --- | --- | --- | --- | --- |
| *Ред.**број* | *Назив производне* *услуге* | *Јединица**мере* | *План* *2018.год.* | *Процена 2018.* |
| *године* |
| 1 | **2** | **3** | 4 | 5 |
|  | Правна лица – испорука воде. | м3 | 115.000 | 87.700 |
|  | Правана лица – одвођ.отпадних вода | м3 | 97.500 | 76.400 |
|  | Правна лица – изношење оптада | м2 | 580.000 | 564.180 |
|  | Правна лица – нак.за одр.вод.прик. | Пау./ком. | 3.850 | 3.732 |
|  | Правна лица – изнош.отпада у сел. | м2 | 70.000 | 64.640 |
|  | Физичка лица у КС вод.и канализ. | м3 | 115.000 | 104.920 |
|  | Физичка лица у КС изшош.отпада | м2 | 640.000 | 631.180 |
|  | Физ.лица у КС нак.за одр.вод.прик | Пау./ком. | 11.800 | 11.712 |
|  | Физлица лица у кућама вод.и кана. | м3 | 272.000 | 264.540 |
|  | Физ,лица у кућама изношење оптада | м2 | 2.270.000 | 2.274.290 |
|  | Физ. лица у кућ. нак. за одр.вод. прик | Пау./ком. | 27.000 | 27.405 |
|  | Села – испорука воде | м3 | 6.000 | 3.310 |
|  | Села – нак.за одрж.вод.прикључка | Пау./ком. | 900 | 799 |
|  | Села- изношење отпада физ.лица | Тура  | 45 | 42 |
|  | Села изнош. отпада за викендице | паушал | 300 | 293 |
|  | Пијац –закуп тезги  | комад | 55 | 47 |
|  | Пијац – пијачна такса | комад | 55 | 47 |
|  | Гробна места | комад | 10 | 10 |

**НАПОМЕНА:** Накнада за одржавање водоводног прикључка код свих физичких лица укључује потрошњу воде са накнадом за канализацију од 5 (пет) м3 месечно.Када је испорука воде у селима у питању, количине у табели се односе на МЗ Бурађу извориште „Перишта“ које је прешло на одржавање и управљање у Предузеће од новембра 2015.год. и потрошаче у Горњој Бистрици од фебруара2016. године и 20-ак потрошача из Божетића који су уведени од мајског обрачуана исте године, с тим шта тај водовод није реконструисан.

Извештај о остваривању програма пословања за 2018.годину – процена извршења,садржи показатеље извршења утврђених циљева и задатака у апслоутним износима и количинама.Процена извршења програма за 2018.год. је урађена на основу показатеља пословања јануар-новембар 2018.год. и проценом извршења до краја године те сматрамо да се може узети за прилично поуздану.

Као што се може видети из приложене табеле бр.2,одступања су значајнија код планираних количина испоручене воде,док су код мање више стабилних категорија као што је услуга изношења смећа та одступања готово занемарљива.Изненађујуће је мала количина фактурисане воде у сеоским срединама за водоводе које смо преузели а разлог томе је првенствено водовод у Бурађи који је преузет у прилично несређеном стању,где је мрежа дуга,разуђена,где нису централизоване шахте за кориснике,где на жалост захваљујући таквом стању има и крађе воде и где исти водовод захтева озбиљна улагања и поред оних који су већ инвестирана да би све функионисало како треба.

***Табела бр.3 – Остварени финансијски обим активности за 2018.годину***

|  |  |  |  |  |
| --- | --- | --- | --- | --- |
| *Ред.**број* | *Назив производне* *услуге* | *Јединица**мере* | *План* *2018.год.* | *Процена 2018.**године* |
| 1 | **2** | **3** | **4** | 5 |
|  | Правна лица – испорука воде. | Динар | 8.500.000 | 6.499.645 |
|  | Правана лица – одвођ.отпадних вода | Динар | 1.750.000 | 1.399.110 |
|  | Правна лица – изношење оптада | Динар | 5.200.000 | 5.217.760 |
|  | Правна лица – нак.за одр.вод.прик. | Динар | 1.070.000 | 1.069.000 |
|  | Правна лица – изнош.отпада у сел. | Динар | 220.000 | 241.200 |
|  | Физичка лица у КС вод.и канализ. | Динар | 3.500.000 | 3.215.300 |
|  | Физичка лица у КС изшош.отпада | Динар | 3.000.000 | 2.999.370 |
|  | Физ.лица у КС нак.за одр.вод.прик | Динар | 4.015.000 | 3.944.154 |
|  | Физлица лица у кућама вод.и кана. | Динар | 9.950.000 | 10.263.700 |
|  | Физ,лица у кућама изношење оптада | Динар | 10.700.000 | 10.799.860 |
|  | Физ. лица у кућ. нак. за одр.вод. прик | Динар | 9.180.000 | 9.316.340 |
|  | Села – испорука воде | Динар | 230.000 | 120.520 |
|  | Села – нак.за одрж.вод.прикључка | Динар | 270.000 | 275.700 |
|  | Села- изношење отпада физ.лица | Динар | 1.350.000 | 1.260.000 |
|  | Села изнош. отпада за викендице | Динар | 600.000 | 586.000 |
|  | Пијац –резервација тезги  | Динар | 1.350.000 | 1.188.620 |
|  | Пијац – пијачна такса | Динар  | 520.000 | 389.180 |
|  | Гробна места | Динар | 640.000 | 642.960 |

***Табела бр.4- План физичког обима услуга и финансијски план услуга за 2019.год.***

|  |  |  |  |  |  |
| --- | --- | --- | --- | --- | --- |
| *Ред.**број* | *Назив производне* *услуге* | *Јединица**мере* | *План физичкх услуга у**2019..год.* | *Једин.**мере* | *Финансијски план услуга у**2019..год.* |
|  | Правна лица – испорука воде. | м3 | 98000 | Дин. | 7.300.000 |
|  | Правана лица – одвођ.отпадних вода | м3 | 86300 | Дин. | 1.600.000 |
|  | Правна лица – изношење оптада | м2 | 580000 | Дин. | 5.400.000 |
|  | Правна лица – нак.за одр.вод.прик. | Пау./ком. | 3800 | Дин. | 1.100.000 |
|  | Правна лица – изнош.отпада у сел. | м2 | 65000 | Дин. | 300.000 |
|  | Физичка лица у КС вод.и канализ. | м3 | 108000 | Дин. | 3.350.000 |
|  | Физичка лица у КС изшош.отпада | м2 | 632000 | Дин. | 3.100.000 |
|  | Физ.лица у КС нак.за одр.вод.прик | Пау./ком. | 11720 | Дин. | 4.000.000 |
|  | Физлица лица у кућама вод.и кана. | м3 | 275000 | Дин. | 10.700.000 |
|  | Физ,лица у кућама изношење оптада | м2 | 2275000 | Дин. | 11.000.000 |
|  | Физ. лица у кућ. нак. за одр.вод. прик | Пау./ком. | 27450 | Дин. | 9.400.000 |
|  | Села – испорука воде | м3 | 5000 | Дин. | 190.000 |
|  | Села – нак.за одрж.вод.прикључка | Пау./ком. | 850 | Дин. | 300.000 |
|  | Села- изношење отпада физ.лица | Тура  | 55 | Дин. | 1.650.000 |
|  | Села изнош. отпада за викендице | паушал | 300 | Дин. | 600.000 |
|  | Пијац –закуп тезги  | комад | 50 | Дин. | 1.250.000 |
|  | Пијац – пијачна такса | комад | 50 | Дин. | 400.000 |
|  | Гробна места | комад | 15 | Дин. | 950.000 |

 У табели бр.4 је дат приказ плана физичког обима услуга на годишњем нивоу као и финансијски план који проистиче из наведеног обима производње и пружених услуга.Оно што је веома тешко предвидети су количине испоручене воде у селима,јер реконструкција сеоских водовода зависи од финансијских средстава која буду предвиђена за ту намену од стране Оснивача.Надамо се стављању у функцију неколико туристичких објеката у тиристичкој зони Златара и повећану потрошњу воде у истим. У 2015.години је Предузећу поверено и уређење и одржавање градског гробља Коцељ,што такође изискује веће ангажовање на изради гробних места,уређењу самог гробља,попис и снимање постојећих гробних места и формирање адекватне базе корисника.Све активности у овом делу су се одвијале без већих проблема,предузеће је одговорило свим захтевима и обезбедило довољан број дводелних и једноделних гробних места у наступајућем периоду када су активности на гробљу због лоших временских услова ограничене.

Евидентно је смањење активности на градској пијаци,и када је број издатих тезги у питању а самим тим и наплата пијачне таксе,јер се на жалост констатно смањује број закупаца што није специфично само за нашу средину,већ генерално,због повећања броја маркета који у својој понуди свакодневно имају у понуди широк асортиман воћа и поврћа.

1. ***ФИНАНСИЈСКИ ПОКАЗТАТЕЉИ ЗА 2018.ГОДИНУ***

Финансијски план Предузећа представља квантификован израз програма и свих пратећих активности које ће се одвијати у наступајућој години.Финансијски план садржи јасан приказ извора прихода и позиције расхода по наменама,процену финансијског разултата у складу са палнираним физичким обимом производње и услуга,броја и структуре запослених,расположивих капацитета и др.Позиције из билнса успеха за 2018.годину су пројектоване на бази остварења за једанаест месеци текуће године.

***Табела бр.5 – План и пројекција прихода у 2018.год. и План прихода за 2019.годину***

|  |  |  |  |  |
| --- | --- | --- | --- | --- |
| *Р.бр* | *Врста прихода**услуге* | *План* *2018.год.* | *Процена**2018.год.* | *План**2019.год.* |
| 1 | **2** | **4** | **5** | 6 |
|  | Водa | 38.465.000 | 36.118.200 | 37.940.000 |
|  | Смеће | 22.750.000 | 22.585.840 | 23.600.000 |
|  | Резервација пијaчних тезги | 1.350.000 | 1.188.620 | 1.250.000 |
|  | Пијац – пијачна такса | 520.000 | 389.180 | 400.000 |
|  | Услуге  | 13.500.000 | 12.250.000 | 12.700.000 |
|  | Чишћење јавних површина | 8.000.000 | 10.600.000 | 11.000.000 |
|  | Одрж.гроб. и израда гроб.места | 500.000 | 642.960 | 950.000 |
|  | Дотације | 8.500.000 | 2.250.000 | 2.500.000 |
|  | Продаја рециклабирног материј. | 600.000 | 250.000 | 650.000 |
|  | Камате | 1.300.000 | 1.187.330 | 1.350.000 |
|  | Услуге водовода | 3.630.000 | 2.440.000 | 13.000.000 |
|  | Остали приходи | 200.000 | 320.000 | 350.000 |
|  | Приход од закупнина | 300.000 | 131.480 | 150.000 |
|  | Укидање дуг. резервисања | 200.000 | 245.000 | 350.000 |
|  | Наплаћена отписана потражив. | 2.500.000 | 650.000 | 1.000.000 |
|  | Повраћај мазута РДР резерве | / | 6.734.400 | / |
|  | УКУПНО: | 102.315.000 | 97.983.010 | 107.190.000 |

***Табела бр.6 – План и пројекција расхода за 2018.год.и План расхода за 2019.годину***

|  |  |  |  |  |
| --- | --- | --- | --- | --- |
| *Р.бр* | *Врста трошка**услуге* | *План**2018.год.* | *Процена**2018..год.* | *План**2019..год.* |
| 1 | 2 | 6 | 5 | 6 |
|  | Водоводни материјал | 1.800.000 | 1.550.000 | 4.300.000 |
|  | Остали материјал | 2.300.000 | 2.830.000 | 4.200.000 |
|  | Нафта | 7.000.000 | 7.600.000 | 9.000.000 |
|  | Бензини мотрна уља | 800.000 | 320.000 | 550.000 |
|  | Електчна енергија | 14.000.000 | 10.350.000 | 12.500.000 |
|  | Ауто гуме | 800.000 | 391.000 | 500.000 |
|  | ХТЗ опрема | 250.000 | 220.000 | 200.000 |
|  | Канцеларијски материјал | 200.000 | 120.000 | 250.000 |
|  | Ауто делови | 600.000 | 680.000 | 800.000 |
|  | Превоз радника | 800.000 | 550.000 | 700.000 |
|  | Дневнице за служ.путовања | 95.000 | 93.000 | 100.000 |
|  | Телефон  | 350.000 | 360.000 | 350.000 |
|  | Поштанске марке | 350.000 | 230.000 | 260.000 |
|  | Одржавање основних средстава | 1.000.000 | 1.780.000 | 2.000.000 |
|  | Хемијска анaлиза воде | 1.200.000 | 875.000 | 1.100.000 |
|  | Амортизација | 6.000.000 | 6.173.340 | 6.300.000 |
|  | Ревизија и увођење ФУК-а | 250.000 | 245.000 | 260.000 |
|  | Израда програма | 400.000 | 310.000 | 700.000 |
|  | Репрезентација | 100.000 | 95.000 | 120.000 |
|  | Осигурање | 300.000 | 210.000 | 300.000 |
|  | Провизија | 190.000 | 170.000 | 200.000 |
|  | Камате | 1.000.000 | 945.000 | 1.000.000 |
|  | Отпис потраживања | 1.500.000 | 2.155.000 | 1.000.000 |
|  | Исправ.вредно.потраживања | 7.000.000 | 6.500.000 | 1.300.000 |
|  | Зараде | 43.800.000 | 43.187.000 | 46.090.000 |
|  | Остале услуге | 1.100.000 | 1.847.600 | 2.800.000 |
|  | Остали трошкови | 1.500.000 | 945.000 | 1.800.000 |
|  | Отпремнине | 780.000 | 224.660 | 700.000 |
|  | Исп..отпре. за технол.вишак | 1.000.000 | 116.500 | 100.000 |
|  | Резервисања за отпремнине | 2.300.000 | 1.260.000 | 970.000 |
|  | Уплат.разл у заради буџету РС | 840.000 | 1.103.100 | 780.000 |
|  | Други нематеријални трошкови | 100.000 | 230.000 | 250.000 |
|  | Трош за таксе и накнаде штете | 1.000.000 | 860.000 | 1.200.000 |
|  | Трошак инвентара | 90.000 | 55.000 | 150.000 |
|  | Издаци за хум.и спортс.актив. | 100.000 | 0,00 | 50.000 |
|  | Новчане казне и опомене | 200.000 | 370.000 | 300.000 |
|  | Остала давања запосленим  | 100.000 | 0,00 | 2.880.000 |
|  | УКУПНО: | 101.195.000 | 94.951.200 | 106.060.000 |

ПЛАНИРАНИ ПРИХОДИ ЗА 2019.ГОДИНУ 107.190.000,00 ДИНАРА

 ПЛАНИРАНИ РАСХОДИ ЗА 2019. ГОДИНУ 106.060.000,00 ДИНАРА

 **ПЛАНИРАНА ДОБИТ ЗА 2019.ГОДИНУ 1.130.000,00 ДИНАРА**

Ако се погледа планирана структура прихода може се видети да су исти значајно повећани из следећих разлога:

* Приходи од основних комуналних услуга су планирани на бази важећих усвојених цена комуналних услуга уз нека очекивана повећања испоручених количина, првенствено код привреде имајући у виду завршетак неколико туристичких објеката на Златару.
* Приход од услуга на водоводу је планиран у износу од 13 мил.динара.Наиме у сарадњи са оснивачем у току 2019.године су планирани радови на реконструкцији водоводне и канализационе мреже на територији општине Нова Варош.Неки од планираних послова су следећи:
	+ Водоводи: Сјеништа,Дражевићи,улица Поточило у Новој Вароши,насеље Зечевићи на Бабића Брду,и као приоритет измештање водовода и канализације дуж магистралног пута Нова Варош-Сјеница.
	+ Канализациона мрежа: насеље Вионик, наставак радова на Петловцу,изградња нове канализационе мреже за насеље Попадиће,реконструкција дела мреже у Воћњаку како би могли да се прикључе Батаковићи,
	+ Ограђивање путокса испод Центра и измештање дела канализационе трасе.

Када погледамо трошкове такође се види заначајно повећање планираног издвајања за водоводни и остали материјал,који мора да прати горе наведене планиране активности.

Аспект отпорности и одрживости је све више у центру пажње код водоводних и канализационих система који су изложени климатским променама и другим изазовима који имају све већи утицаје не само на њихов рад и одржавање,већ и на њихов будући развој.Безбедно снабдевање водом за пиће,нове технологије управљања инфрастуктурним средствима су свакако приритети.У току следеће године планирамо да у сарадњи са немачким ГИЗ-ом и Удружењем за технологију воде и санитарно инжењерство из Београда кренемо у SEEAM пројекат који се односи на управљање инфраструктурним средствима.Наиме преко овог програма бићемо у ситуацији да преко лиценцираног програма коначно снимимо целокупну водоводну и канализациону мрежу,све објекте којима упрвљамо,промер цеви,материјал од којих су изведени,до вентила и редуктора у мрежи и све то приказно на ортофото снимку,што ће нам значајно олакшати увид у све промене које се неминовно дешавју на имовини којом управљамо.Планирана су и финансијска средства за спровођење неопходних Законских активности који произилазе из урађеног Акта о процени ризика у заштити лица,имовине и пословања.

***7.ПЛАНИРАЊЕ ЗАРАДА***

Последњих година јавна предузећа се суочавју са све већим проблемима који су последица рестриктивних прописа која су проузроковала смањење броја оперативноих радника који непосредно раде на терену.Ограничење укупног броја запослених и забрана запошљавања је на снази још од децембра 2013.год.и све теже је изборити се са истом.

Када је планирање зарада у питању за 2019.год.Предузеће се руководило свим позитивним прописима.Изменама Закона о привременом уређењу основица за обрачун и исплату плата смањиће се умањење зарада већих од 25.000,00 динара са садашњих 10% на 5%,чиме ће се повећати износи које примају запослени а смањиће се износ који се по овом основу уплаћује у буџет Републике Србије.

***Табела бр.7 – Старосна структура запослених по секторима***

|  |  |  |
| --- | --- | --- |
| *Старосна структура**запослених* | *ТЕХНИЧКИ СЕКТОР* | *СЕКТОР ЕКОНОМСКИХ И ПРАВНИХ ПОСЛОВА* |
| *Водовод и канализација* | *Чистоћа и механизација* | *Одржавање и хигјена* | *Рачуноводство и комерцијала* | *Правни и општи послови* |
| 20-30 | / | **/** | / | / | / |
| 30-40 | 1 | 4 | 3 | 1 | 2 |
| 40-50 | 6 | 5 | 3 | 1 | / |
| 50-60 | 9 | 8 | 6 | 6 | 4 |
| Укупно: | **16** | **17** | **12** | **8** | **6** |

***Табела бр.8 – Структура оствареног стажа по секторима***

|  |  |  |
| --- | --- | --- |
| *Остварени радни стаж* | *ТЕХНИЧКИ СЕКТОР* | *СЕКТОР ЕКОНОМСКИХ И ПРАВНИХ ПОСЛОВА* |
| *Водовод и канализација* | *Чистоћа и механизација* | *Одржавање и хигјена* | *Рачуноводство и комерцијала* | *Правни и општи послови* |
| 0-10 | 1 | 2 | 4 | 2 | 2 |
| 10-20 | 3 | 5 | 2 | / | / |
| 20-30 | 8 | 3 | 4 | 3 | 1 |
| 30-40 | 4 | 7 | 2 | 3 | 3 |
| Укупно: | **16** | **17** | **12** | **8** | **6** |

 Маса зарада за 2019.годину планирана је за основну зараду (коефицијент\*сатница) ,јер су накнаде за толпи оброк и регрес,и минули стаж планиране по Посебаном колек­тивном уговору за комунални сектор,и то:

* топли оброк 250,00 дин.бруто по дану,
* регрес 1/12 месечно, од 75% бруто исплаћене зараде у Републици Србији по последњем објављеном податку
* минули стаж по 0,4% на све године радног стажа запосленог.

Приликом планирања масе за зараде у 2019.год. руководили смо се препоруком Владе Републике Србије о расту плата у јавном сектору од 5-12% и укалкулисали смо повећање укупне масе за зараде за 5%.Ово повећање ће највећим делом отићи на повећање минималне цене рада која је од јануара 2019.године повећана за 8,6% тј.са 24.882 дин. на 26.970 дин.

Како би се ублажиле разлике у зарадама која се исплаћују у комуналном сектору Синдикат запослених у комуналном сектору је са ВРС Министарством финансија постигао договор да се зараде у комуналном сектору у 2019.години повећају за 5% и да се исплати Солидарна помоћ у 2019.год.свим запосленима у износу од 41.800 дин.што је утврђено Анексом II Посебног колективног уговора за комунална предузећа што је довољна правна регулатива.Писма препоруке од стране Министарства привреде и Министарства финансија су већ прослеђена јединицама локалне самоуправе да се уговорени износ укључи приликом израде Програма пословања комуналних предузећа за 2019.год.што смо ми и учинили планирајући на трошковној страни договорени износ по запосленом.С обзиром на то је ово предвиђено као солидарна помоћ на исту се обрачунава порез од 10% који је такође укалкулисан у укупан износ од 2,88 мил.дин.на позицији Остала давања запосленим.

 Просечна нето зарада по запосленом у ЈП „3.Сепотембар“ исплаћена за октобар месец 2018.године износи **36.002,00 дин**.,бруто износ (са доприносима и порезима на терет запослених) износи **49.219,00 дин.**

**Просечна зарада у Републици Србији (без пореза и доприноса)**  која је исплаћена у септембру месецу 2018.године износи **47.920,00 динара,** док је ова просечна зарада у јавном сектору **54.031,00** динар.

 Предузеће је планирало и ангажовање 6 радника на одређено време, упутићемо преко локалне самоуправе на предвиђеним обрасцима Захтев,који се прослеђује Министарсву државне управе и локалне самоуправе како бисмо упражњења радна места ,због одласка запослених по разним основама (пензија,технолошки вишак) попунили и имали дозвољени број запослених у сталном радном односу а све у складу са Одлуком локалне самоуправе која је у складу са Уредбом Владе РС о максималном броју запослених на неодређено време.С обзиром на све већи обим посла који имамо који нам је поверен од стране оснивача,просто је немогуће исти квалитетно одрадити са бројем извршилаца који се због природног одлива смањује и због све веће просечне старости извшилаца која се може детаљно видети у прилогу.бр 7.

**ПРИЛОГ**: Обрачун и исплата зарада у 2018.години,

 Обрачун зарада у 2019.години и део који се по основу умањења основице од 5% уплаћује у буџет Републике Србије.

 ***8. ИНВЕСТИЦИЈЕ***

Предузеће у наступајућој години, планира инвестициона улагања првенствено у сарадњи са оснивачем који обезбеђује финансијска средства а Предузеће набавља неопходан материјал и изводи радове..Планирана инвестициона улагања се односе на набавку неопходне опреме која је потребна за реализацију планираних радова.

Део средстава ће извојити Предузеће за набавку контејнера од 5 м3 како бисмо одговорили захтевима месних заједница и исте поставили на фреквентније локације (Шиповик,Кокин Брод,Јасеново..) као и набавку контејнера од 1,1 м3 како бисмо заменили већ дотрајале са којима је немогућа манипулација.

У току 2019.године према динамици оснивача бићемо у складу са својим могућностима укључени у реконструкције појединих сеоских водовода за које је план да их након реконструкције и довођења у законске оквире преузимамо.

Приоритет који смо кренули да реализујемо у току ове године и који се наставља у следећој је свакако измештање водоводне и канализационе мреже дуж магистралног пута Нова Варош – Сјеница,који је капитални пројекат, који заједнички финансирају држава и локална сомоуправа.План је да се изврши и реконструкција водовода у ул.Поточило и у насељу Зечевићи,изгрдња водовода у Дражевићима што би резултирало новим потрошачима као и проширење канализационе мреже у туристичкој зони Златара.

.Уз помоћ Оснивача неопходно је реновирати унутрашњост филтерског постројења Шапоњића врело које је од самог пуштања у рад урађено неквалитетно сходно количини влаге која је присутна у истом и која је учинила да плафонски делови готово отпадну и да се у просторијама акумулира прилична количина исте.

Капитална инвестиција у току 2019.год.је изградња и стављање у експолатацију Ћурчића врела као изузетног природног ресурса у циљу побољшања водоснадбевања првенствено МЗ Божетићи.Иза овог пројекта свакако стоји оптшина Нова Варош а да ли ћемо бити делимично укључени у исти остаје као потенцијалана могућност.

Оно што у моменту израде Програма не знамо,јесу промене око коришћења заједничке депоније у Друглићима (Дубоки поток) а које би могле проистећи из Уредбе Владе РС којом се у скалду са захтевима Европске уније смањије број несанитарних депонија и у скаду са којом је предвиђено да се на територији општине Нова Варош изгради трансфер станица за општине Прибој,Пријепоље,Сјеницу и Нову Варош и да се отпад одвози на депонију Дубоко у Ужицу.Ово ће свакако бити један од капиталних пројеката за наведене општине.Ми свакако у овом моменту не знамо ништа ближе,да бисмо неминовне промене које ће се на овај начин десити имплементирати у Програм пословања.

Оно за шта треба планирати финансијска средства је свакако израда новог пројекта санације,затварања и рекултибвације постојећег сметлишта „Друглићи – Дубоки поток“ како бисмо бар у том делу спремно дочекали најаву горе наведих промена.Средества за ове намене могуће је вероватно добити и од ресорних минситарстава код којих као апликант се најчешће појављују локалне самоуправе.

Предузеће је такође у складу са Законом о приватном обезбеђењу и Уредбом ВРС о ближим критеријумима за одређивање обавезно обезбеђених објеката и начину вршења послова њихове заштите, одрадило Акт о процени ризика у заштити лица,имовине и пословања, послало на обуку за добијање предвиђене лиценце четири запослена.Даље активности око обавезних активности из наведеног Акта,палнирамо постепено да уводимо део по део,јер исте захтевају већа финансијска средстава и време.Оно што смо планирали за следећу годину, јер нам је у том делу ризик оцењен као неприхватљив је заштита водопривредних објеката видео надзором,побољшање механичке заштите на овим објектима,уградња противпровалних система,повезивање са оперативним центром и уградња паник дојава, за места предвиђена у горе наведеном Акту.

 Предузеће из редовног пословања обезбеђује финансијска средства за текуће одржавање водоводног и канализационог система Нове Вароши,одржавање филтерских постројења,одржавање објекта и опреме коју користи у свом пословању.

***9. ЗАДУЖЕНОСТ***

ЈП „3.Септембар“ је у октобру текуће године реализовало кредит у износу од 60.000 еура и динарској противвредности на период од 24 месеца.Кредит је употребњен уз потребне сагласности Надзорног одбора и оснивача за набавку комбиноване машине.Након спроведеног отвореног поступка јавне набавке, изабран је понуђач и набављена комбинована машина CATERPILLAR MODEL 434F2 која је делимично финансирана из сопствених средстава.Набавком наведене машине свакако је олакшан рад и на водоводу приликом извођења радова,тако и приликом насипања путева и одржавања истих у току године,јер је једина машина сличне намене набављена још пре 15 година.

У току 2019.године планирамо да се кредитно задужимо у складу са финансијским могућностима,до 30.000 еура у динарској противвредности,код пословне банке, како бисмо набавили половни камион за зимску службу,и евентуално шасију камиона на коју бисмо уградили цистерну коју већ имамо јер је постојећа шасија на којој се налазила цистерна потпуно расходована.На овај начин бисмо имали две цистерне,поред оне коју смо добили на коришћење од Београдског водовода и канлизације,што би нам свакако значило у летњем одржавању града и допремању воде у она сеоска подручја где је иста неопходна у летњим месецима,посебно када су они сушни.Кредитна задуженост свакао иде уз сагласност Надзорног одбора и оснивача.

***10.ПЛАНИРАНА ФИНАНСИЈСКА СРЕДСТВА ЗА НАБАВКУ ДОБАРА, УСЛУГА И РАДОВА ЗА ОБАВЉАЊЕ ДЕЛАТНОСТИ, ТЕКУЋЕ И ИНВЕСТИЦИОНО ОДРЖАВАЊЕ И СРЕДСТВА ЗА ПОСЕБНЕ НАМЕНЕ***

Предузеће финансијска средства за набавку добара,услуга и радова за обављање делатности обезбеђује пружањем,фактурисањем и наплатом свих комуналних услуга за које је основано,као и текуће одржавање средстава и исплату зарада запосленим.

За инвестиционо одржавање средства обезбеђује Оснивач,део донацијама или из средстава ресорних министарстава или путем кредита.

**У прилогу:**Планирана финансијска средства за набавку добара,радова и услуга за обављање делатности.

***11.ЦЕНЕ***

Доношењем Закона о јавним предузећима („Службени гласник РС“ бр.119/2012) престаје додатна индиректна контрола цена услуга јавних предузећа на локалном нивоу од стране Републике.Не постоји више ограничење да се цене комуналних услуга усклађују само до нивоа пројектованог раста потрошачких цена,нити је предвиђена могућност санкције (привремена обустава трансфера) према јединици локалне самоуправе која је одступила од тога.

У наступајућој години Предузеће ће благовремено предлагати цене за испоруку воде у оним сеоским срединама,динамиком како их будемо преузимали и имали на располагању квантификоване реалне трошкове за сваку од тих калкулативних цена.

Евентуално кориговање тренутних цена услуга којима се бави Предузеће можемо очекивати у другој половини године.У пројекцији прихода за 2019.годину како је наведено у Смерницама Владе Републике Србије приходе треба планирати на основу важеће одлуке о ценама на коју је сагаласност у нашем случају дао надлежни орган јединице локалне самоуправе,што смо и учинили.

Када је у питању одвођење отпадних вода,свакако треба имати у виду чињеницу да у ближој будућности,у складу са еколошким захтевима и стандардима ЕУ треба очекивати значајније инвестирање у системе за прикупљање и пречишћавање отпадних вода.Нова Варош има урађен идејни пројекат за постројење за пречишћавање отпадних вода и решене имовинске односе на локацији која је предвиђена за изградњу истог.Могуће је да и идејни пројекат треба да претрпи неке измене,с обзиром на напретке у технологијама које се користе у систему пречишћавања отпадних вода,али сматрамо да је ово нешто што Оснивач треба да има међу приоритетима приликом планирања и реализације капиталних пројеката.

  **ДИРЕКТОР**

 Сузана Шуљагић,дипл.ецц